സി.ബി.എം.എച്ച്.എസ്. നൂറനാട്

ആലപ്പുഴ ജില്ലയിലെ മാവേലിക്കര വിദ്യാഭ്യാസ ജില്ലയിലെ ഏറ്റവും അധികം കുട്ടികൾ പഠിക്കുന്ന പ്രമുഖ വിദ്യാലയം  ആണ് സി ഭാർഗവൻ പിള്ള മെമ്മോറിയൽ ഹൈസ്ക്കൂൾ നൂറനാട് . 1940 ൽ എരുമക്കുഴി യുപിഎസ് ആയി പ്രവർത്തനം ആരംഭിച്ച സ്കൂൾ 1966 ൽ എരുമകുഴി ഹൈസ്കൂൾ ആയി മാറി . കളീക്കൽ തെക്കേതിൽ ശ്രീ രാമൻപിള്ളയാണ് സ്കൂൾ സ്ഥാപിച്ചത് . പ്രഥമ മാനേജരായ കളീക്കൽ തെക്കേതിൽ ഭാർഗ്ഗവൻപിള്ളയുടെ സ്മരണാർത്ഥമാണ് സ്കൂളിൻറെപേര് സി ബി എം എച്ച് എസ് എന്നായത് . അദ്ദേഹത്തിൻറെ മരണത്തിന് ശേഷം അദ്ദേഹത്തിൻറെ പത്നിയും അനശ്വര നടൻ അടൂർഭാസി യുടെ സഹോദരിയുമായ  കെ . ഓമനകുട്ടിയമ്മയാണ് മാനേജരായത്. നൂറനാടിന്റെ വിദ്യാഭ്യസ, കലാകായിക  സാംസ്‌കാരിക രംഗത്ത് സമഗ്രസംഭാവന നൽകിയ വിദ്യാലമാണിത്.

കായംകുളം പുനലൂർ റോഡിൽ നൂറനാട്  കഴിഞ്ഞു  പത്താം മൈൽ ജംഗ്ഷനു സമീപം ആണ് സ്കൂൾ സ്ഥിതി ചെയ്യുന്നത് 

ദേശീയ അധ്യാപക അവാർഡ്‌ ജേതാവും ഗ്രന്ഥകാരനും ആയ ശ്രീ . എം ആർ സി നായർ , കർഷകശ്രീ അവാർഡ്‌ ജേതാവ് ആയ ശ്രീ. കെ ഭാസുരൻ , ഭരണിക്കാവ്  ബ്ലോക്ക്‌ പഞ്ചായത്ത്‌ മികച്ച അധ്യാപകഅവാർഡ്‌ ജേതാക്കൾ ആയ ശ്രീമതി . ബി . ജയന്തകുമാരി, ശ്രീമതി പി . രജനി എന്നിവർ എന്നിവർ ഈ സ്കൂളിലെ അധ്യാപകർ ആയിരുന്നു    

ശ്രീ.  ഉണ്മ മോഹൻ , പരിസ്ഥിതി പ്രവർത്തകൻ ശ്രീ . സി . റഹിം , നാടക പ്രവർത്തകൻ  നൂറനാട് സുകു , സിനിമാസീരിയൽ നടനും സംവിധായകനും മുൻ പാലമേൽ ഗ്രാമപഞ്ചായത് പ്രസിടെന്റും ആയ ശ്രീ. സജി പാലമേൽ , ഹൗസിംഗ് ബോർഡ്‌ ചെയർമാനും രാഷ്ട്രീയ നേതാവും ആയ  ശ്രീ പി പ്രസാദ്‌ , സാഹിത്യകാരനായ  നൂറനാട് ഹനീഫ് ,  ആർ. ജയകുമാർ എന്നിവർ പൂർവ്വ വിദ്യാർഥികൾ ആണ് 

ജില്ലാ സംസ്ഥാന തലങ്ങളിൽ സ്കൂൾ കലോത്സവങ്ങളിലും ശാസ്ത്രമേള കളിലും കായിക മത്സരങ്ങളിലും ഏറെ മികവു പുലർത്തിയിട്ടുള്ള സ്കൂൾ കൂടിയാണ്   

സ്കൂൾ കോഡ്  36037 സ്കൂൾ udise കോഡ് 32110700803   

 പ്രഥമാധ്യാപകർ 

 പാണുവേലിൽ രാമകൃഷ്ണ പിള്ള 
 മേലേത്ത് രാമകുറുപ്പ്‌
 പരമേശ്വരത്ത് കെ ഗോവിന്ദൻ പിള്ള 
 എസ് കൃഷ്ണ പിള്ള 
 ജെ ശ്രീയമ്മ 
 ബി . വത്സലാ ദേവി 
 . ടി . ലീലാമ്മ 
 എൻ. കൃഷ്ണ പിള്ള 
 കെ . എം രാജൻ ബാബു 
 സി.ഡി ശ്രീകുമാരി 
 എസ് സുധാകുമാരി 
 എസ്. ശ്രീകുമാരി 
 സി. തങ്കമണി 
 എൻ. അബ്ദുൽ അസീസ്‌ 
 ആർ . സജിനി

 അവലംബം